**Voi**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu sunt și n-am să fiu vreodată

o carte scrisă pentru voi,

pun focul meu într-o săgeată

ce-o-ndrept ca fulgerul spre voi.

Și cui îi pasă dacă-s vie

sau am murit în scrisul meu,

destinul meu e-o poezie

în care-l strig pe Dumnezeu.

Dau foaia spre o altă viață

și mă lovește-acest îngheț,

pe drum nimicul mă așteaptă

ascuns în fiecare vers.

Ce vers? o mărturie tristă

e cartea marelui învins,

se-ntorc săgețile-n clepsidră,

dar port în piept un foc nestins.

adina v.

8.03.2020